CELEX: 32019R0759
Language: hr
Date: 2019-05-13 00:00:00
Title: Uredba Komisije (EU) 2019/759 оd 13. svibnja 2019. o utvrđivanju prijelaznih mjera za primjenu zahtjeva za javno zdravlje na uvoz hrane koja sadržava i proizvode biljnog podrijetla i prerađene proizvode životinjskog podrijetla (mješoviti proizvodi) (Tekst značajan za EGP.)

14.5.2019   
               
               
                  HR
               
               
                  Službeni list Europske unije
               
               
                  L 125/11
               
            
         UREDBA KOMISIJE (EU) 2019/759
         оd 13. svibnja 2019.
         o utvrđivanju prijelaznih mjera za primjenu zahtjeva za javno zdravlje na uvoz hrane koja sadržava i proizvode biljnog podrijetla i prerađene proizvode životinjskog podrijetla (mješoviti proizvodi)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 9. prvi stavak,
         budući da:
         
                     (1)
                  
                  
                     Uredbom (EZ) br. 853/2004 propisane su znatne promjene pravila i postupaka za javno zdravlje (sigurnost hrane) koje moraju poštovati subjekti u poslovanju s hranom. Konkretno, njome su utvrđeni određeni uvjeti za uvoz hrane koja sadržava i proizvode biljnog podrijetla i prerađene proizvode životinjskog podrijetla (mješoviti proizvodi) u Uniju.
                  
               
                     (2)
                  
                  
                     Uredbom Komisije (EU) br. 2017/185 (2) propisane su prijelazne mjere kojima se odstupa od tih pravila za subjekte u poslovanju s hranom koji uvoze hranu koja sadržava i proizvode biljnog podrijetla i prerađene proizvode životinjskog podrijetla (mješoviti proizvodi), osim onih iz članka 3. stavaka 1. i 3. Uredbe Komisije (EU) br. 28/2012 (3), za koje uvjeti javnog zdravlja za uvoz u Uniju još nisu utvrđeni na razini Unije. To se odstupanje primjenjuje do 31. prosinca 2020.
                  
               
                     (3)
                  
                  
                     Uredbom (EU) 2016/429 Europskog parlamenta i Vijeća („Zakon o zdravlju životinja”) (4) utvrđena su pravila za sprečavanje i suzbijanje bolesti životinja koje su prenosive na životinje ili ljude. Primjenjuje se na proizvode životinjskog podrijetla, a time i na mješovite proizvode kako su definirani u članku 2. točki (a) Odluke Komisije 2007/275/EZ (5). Uredbom će se, kad se počne primjenjivati, odrediti zahtjevi za ulazak u Uniju životinja, zametnih proizvoda i proizvoda životinjskog podrijetla iz trećih zemalja i područja. Ova Uredba primjenjuje se od 21. travnja 2021.
                  
               
                     (4)
                  
                  
                     Kako bi se osigurala pravna jasnoća i dosljednost te kako bi se subjektima i nadležnim tijelima olakšao prijelaz na nova pravila, potrebno je odrediti jedinstveni datum početka primjene novih uvoznih uvjeta za mješovite proizvode obuhvaćene člankom 6. stavkom 4. Uredbe (EZ) br. 853/2004. Stoga bi trajanje tih prijelaznih mjera trebalo produljiti do 20. travnja 2021.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Predmet
            Ovom se Uredbom utvrđuju prijelazne mjere za primjenu određenih odredaba Uredbe (EZ) br. 853/2004 za prijelazno razdoblje od 1. siječnja 2021. do 20. travnja 2021.
         
         
            Članak 2.
            Definicije
            Za potrebe ove Uredbe, „mješoviti proizvod” znači mješoviti proizvod kako je definiran u članku 2. točki (a) Odluke 2007/275/EZ.
         
         
            Članak 3.
            Odstupanje u pogledu zahtjeva za javno zdravlje na uvoz hrane koja sadržava i proizvode biljnog podrijetla i prerađene proizvode životinjskog podrijetla
            Odstupajući od članka 6. stavka 4. Uredbe (EZ) br. 853/2004, subjekti u poslovanju hranom koji uvoze hranu koja sadržava i proizvode biljnog podrijetla i prerađene proizvode životinjskog podrijetla, osim onih iz članka 3. stavaka 1. i 3. Uredbe (EU) br. 28/2012, izuzimaju se od zahtjeva iz članka 6. stavka 4. Uredbe (EZ) br. 853/2004.
            Uvoz takvih proizvoda mora biti u skladu sa zahtjevima za javno zdravlje pri uvozu koji su na snazi u državi članici uvoza.
         
         
            Članak 4.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. siječnja 2021. do 20. travnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. svibnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 139, 30.4.2004., str. 55.
         
         
            (2)  Uredba Komisije (EU) 2017/185 оd 2. veljače 2017. o utvrđivanju prijelaznih mjera za primjenu određenih odredbi uredbi (EZ) br. 853/2004 i (EZ) br. 854/2004 Europskog parlamenta i Vijeća (SL L 29, 3.2.2017., str. 21.).
         
            (3)  Uredba Komisije (EU) br. 28/2012 od 11. siječnja 2012. o utvrđivanju zahtjeva za certificiranje uvoza i provoza kroz Uniju za određene mješovite proizvode i o izmjeni Odluke 2007/275/EZ i Uredbe (EZ) br. 1162/2009 (SL L 12, 14.1.2012., str. 1.).
         
            (4)  Uredba (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (SL L 84, 31.3.2016., str. 1.).
         
            (5)  Odluka Komisije 2007/275/EZ od 17. travnja 2007. o popisu životinja i proizvoda koji podliježu kontroli na graničnim inspekcijskim postajama na temelju direktiva Vijeća 91/496/EEZ i 97/78/EZ (SL L 116, 4.5.2007., str. 9.).